《和友人送衡尚书赴池阳副车》
唐代·殷文圭

淮王上将例分忧，玉帐参承半列侯。次第选材如创厦，

别离排宴向藏舟。鲲鹏变化知难测，龙蠖升沈各有由。

躞蹀行牵金鋄重，婵娟立唱翠娥愁。筑头勋业谐三阵，

满腹诗书究九流。金海珠韬乘月读，肉芝牙茗拨云收。

赤鳞旆卷鸥汀晚，青雀船横雁阵秋。十字细波澄镜面，

九华残雪露峰头。醉沈北海千尊酒，吟上南荆百尺楼。

况是昭明食鱼郡，不妨闲掷钓璜钩。

作者简介：殷文圭（？～920年），字表儒，小字桂郎，一说又名举（见《宋类苑》 [2] ），池州青阳人。初居九华，刻苦于学，所用墨池，底为之穿。与杜荀鹤、顾云友善。殷文圭能诗，著述甚富。有《登龙集》、《冥搜集》、《从军稿》等，惜多散逸。子殷崇义，仕南唐，亦以诗文名世。